钦定古今图书集成/明伦汇编/官常典/第537卷 > 陈珪
## 钦定古今图书集成/明伦汇编/官常典/第537卷 > 陈珪

按《明外史》本传：“珪，泰州人。从大将军平中原，授龙虎
卫百户，改燕山中护卫。从燕王出塞，为前锋，进副千
户。已从起兵，积功至指挥同知。还佐世子居守，累迁
都督佥事，封泰宁侯，禄千二百石，佐世子居守如故。
永乐四年，董营北京宫殿。八年，帝北征，辅赵王留守
北京，兼掌行在后府，经画有条理，甚见奖重。年八十”
五卒。赠靖国公，谥“忠襄。”子愉嗣。